Forunderligt at sige
Den kendte melodi er af Carl Nielsen fra 1914, 
men oprindelig blev sangen sunget på en anden melodi fra 1500-tallet.

Forunderligt at sige 
og sært at tænke på, 
at kongen til Guds rige 
i stalden fødes må, 
at himlens lys og ære, 
det levende Guds ord, 
skal husvild blandt os være, 
som armods søn på jord! 

Selv spurven har sin rede, 
kan bygge dér og bo, 
en svale ej tør lede 
om nattely og ro. 
De vilde dyr i hule 
har hver sin egen vrå, - 
skal sig min frelser skjule 
i fremmed stald på strå? 

Nej, kom, jeg vil oplukke 
mit hjerte, sjæl og sind, 
ja bede, synge, sukke:  
Kom, Jesus, kom herind! 
Det er ej fremmed bolig, 
du den har dyre købt! 
Her skal du hvile rolig 
i kærligheden støbt.

1837
Julesange
Salmer
N.F.S. Grundtvig forfatter
Carl Nielsen komponist
Anonym komponist